

**INNHOLDSFORTEGNELSE:**

Vangen barnehage side 3

Avdelinger side 4

Dagsrutiner side 6

Foreldresamarbeid side 7

Grupper på tvers side 8

Satsningsområder side 9

Fagområdene side 11

Tilvenning nye barn side 15

Fra liten til stor avdeling side 15

Overgang barnehage, skole og SFO side 15

Viktige datoer side 16

Kontaktinformasjon side 16

**Et bilde som inneholder sketch, tegning, tre, hus

Automatisk generert beskrivelse**

**VANGEN BARNEHAGE**

Vangen barnehage ble startet opp i 1990, og består av 3 avdelinger med 52 barn. Avdelingene er aldersinndelt, Veslefrikk og Bukkene Bruse (3-6 år) og Tommeliten (1-2 år).

Et bilde som inneholder sketch, tegning, tre, hus

Automatisk generert beskrivelseBarnehagen har et stort uteområde med god plass til å leke, og drive med varierte aktiviteter. I tillegg til barnehagens område, ligger vi til i flotte omgivelser nær Langvannet. Vi har skogen i nærheten, rådhusparken, biblioteket, lekeplasser og et rikt dyr-/fugleliv i nærområdet.

Barnehagen har åpningstid fra 07.00-17.00. Barnehagen er åpen i påsken, men holder stengt to uker i juli (uke 29 og 30) og i romjulen. I løpet av barnehageåret har vi 5 planleggingsdager: 15. august, 8. september, 2. januar, 15. mai og 12. juni.

**Barnehagens visjon**

Et bilde som inneholder linjetegning

Automatisk generert beskrivelseVår visjon er: VI BYGGER SLOTT

**S** - SAMSPILL  
**L** - LEK  
**O** - OMSORG  
**T** - TRIVSEL  
**T** – TRYGGHET  
  
Vi ønsker å være en barnehage som gir barna muligheter for å utvikle en basiskompetanse gjennom lek og læring i sosialt samspill og gjennom arbeid med ulike fagområder

**Samspill**  
Vår hverdag er preget av lek. Dette vil si at barna er nødt til å samspille slik at de får til lek. Her er det viktig å tenke på den sosiale kompetansen. Det å fungere sammen i et felleskap er ikke alltid like lett. Det er noe som må læres, vi ønsker å hjelpe og veilede barna til å tilegne seg hvordan en knekker de sosiale kodene.

**Lek**  
Barnehagen skal gi barn muligheter for lek, livsutfoldelse og meningsfylte opplevelser og aktiviteter i trygge og samtidig utfordrende omgivelser (Barnehageloven § 2, barnehagens innhold).

Leken er et menneskelig fenomen der barn har høy kompetanse og engasjement. Den er en grunnleggende livs- og læringsform som barna uttrykker seg gjennom. Å delta i lek og få venner er grunnlaget for barnas trivsel og meningsskaping i barnehagen. I samhandling med hverandre under leken lærer de å bli individer med sosial kompetanse.

Barn leker med utgangspunkt i sin nysgjerrighet, sine evner og forutsetninger.

Humor er et viktig element i leken, vi ønsker at latteren skal sitte løst i Vangen og at barn og voksne opplever mye humor og glede i barnehagehverdagen.

**Omsorg**God omsorg styrker barns forutsetninger for å utvikle selvtillit og tillit til andre. Gode relasjoner utvikler evnen til å ta ansvar for seg selv og fellesskapet.

Å gi barn mulighet til å gi hverandre og ta imot omsorg, er grunnlaget for utvikling av sosial kompetanse, noe som er et viktig bidrag i et livslangt danningsperspektiv.

**Trygghet**  
Trygghet er grunnleggende for all læring og aktivitet. Vi ønsker å skape et trygt og godt samspill i barnehagen mellom foreldre, barn og ansatte. Ros og positiv oppmerksomhet blir en viktig arbeidsform for de voksne. Det vil gi barna opplevelsen av at vi er glade i dem, gi dem tro på seg selv og kan igjen føre til at de våger å utfolde seg på flere områder.

**Trivsel**  
Barnas trivsel i barnehagen er ofte et tegn på hvor godt en virksomhet lykkes. Hvis vi klarer å bygge vårt slott sammen, barn, voksne og foreldre, så har vi en trygg plass å oppholde oss i.

Et bilde som inneholder utklipp

Automatisk generert beskrivelseVi ønsker at det skal være et SLOTT som gir rom for glede, humor og mange spennende opplevelser som gir barn og voksne gode minner fra barnehage tiden.

**AVDELINGER**

Et bilde som inneholder leke, dukke

Automatisk generert beskrivelse**Veslefrikk**På Veslefrikk har vi 19 barn født i 2020, 2021og 2022. Vi er mye ute i all slags vær hele året, og har en holdning om at pedagogisk arbeid like gjerne kan utføres ute som inne, samt at ute har de største barna mer rom for ulike typer lek og motorisk utfoldelse. Veslefrikk har en tur-dag i uka (torsdag). Turene med Veslefrikk-gjengen varierer i lengde og utfordring. Vi ønsker å gi barna ulike motoriske utfordringer, samt skape nysgjerrighet og glede i det å være ute og undre seg over det som finnes i naturen. Her på Veslefrikk vil vi at barna skal møte fleksible lekemiljøer som er inndelt i soner, og som er tilgjengelig for barna. Lekemiljøet på Veslefrikk skal være trygt, inkluderende og det skal oppmuntre til lek alene og sammen med andre, for å bygge identitet, selvfølelse og sosiale ferdigheter. For oss på Veslefrikk er det viktig at barna blir sett, inkludert, anerkjent og opplever gruppetilhørighet.

**Ansatte:**Tone - Pedagogisk leder  
Cecilie- Pedagogisk leder  
Tove - Pedagogisk medarbeiderMadeleine – Pedagogisk medarbeider 50%  
 **Barn på Veslefrikk**:Bjørner - 9 barn  
Rever - 7 barn  
Harer - 3 barn

**Bukkene Bruse**På Bukken Bruse går det 19 barn i alderen 3, 4 og 5 år. Vi er glade i å være ute, og er ute hver dag i all slags vær. Vi ønsker at barna skal oppleve glede ved å være ute både i barnehagen og på turer. Vi går tur en gang i uka (onsdag), det er turer med ulik lengde. Vi ønsker at barna skal vise respekt for hverandre, de skal utvikle empati, selvhevdelse, selvkontroll, glede og humor. Barn i denne alderen begynner å knytte vennskapsbånd, og vi legger til rette for at barna skal få mulighet til å danne og utvikle vennskap.

**Et bilde som inneholder tekst

Automatisk generert beskrivelseAnsatte:**Kristina - Pedagogisk lederCarina -Pedagogisk leder  
Jeanette - Pedagogisk medarbeider  
Madeleine - Pedagogisk medarbeider 50%

**Barn på Bukkene bruse:**Bjørner - 8 barn  
Rever - 6 barn  
Harer - 5 barn

**Tommeliten**På Tommeliten har vi 14 barn i alderen 1–2 år. Vår hverdag preges av trygghet, omsorg og nære relasjoner – viktige byggesteiner i små barns liv. Tilvenning er en sentral del av arbeidet vårt, og vi legger stor vekt på å møte hvert enkelt barn med varme, tålmodighet og forståelse. Å etablere en god relasjon mellom barn og voksne er grunnlaget for all videre utvikling, trivsel og læring. Vi er også mye ute, og ser på naturen som en viktig lek- og læringsarena. Uteleken gir rom for fysisk utfoldelse, oppdagelser og samspill. I møte med vær, terreng og elementer får barna erfaringer som bidrar til både mestring og glede – og som legger et godt grunnlag for videre utvikling.

Et bilde som inneholder tegning, illustrasjon, Tegnefilm, sketch

Automatisk generert beskrivelse**Ansatte:**  
Malinn – Pedagogisk leder 100%  
Ida – Pedagogisk leder 100%   
Edyta – Pedagogisk medarbeider 100%  
Emelie – Barn og ungdomsarbeider 100%  
Sidorela – Pedagogisk medarbeider 60 %

**Barn på Tommeliten:**  
Mus - 6 barn  
Ekorn – 8 barn

**Soverutiner på Tommeliten:**På badet har barna hver sin kasse, der de kan oppbevare det som trengs for å sove som vognpose, dyne ol. Sengetøy sendes dette hjem ved behov for vask. Vi har sovevakt som er til stede med barna under sovingen.

**DAGSRUTINER**

|  |  |
| --- | --- |
| **Dagen starter** | Barnehagen åpner kl. 07.00 |
| Et bilde som inneholder frukt, banan, Blandebolle, bolle  Automatisk generert beskrivelse**Frokost** | Frokosten starter kl. 08.30. Til frokost spiser barna brødmat eller yoghurt med havregryn. De får tilbud om melk eller vann. Vi ønsker mest mulig ro rundt måltidene i barnehagen og ønsker derfor at de som skal spise frokost er på plass god tid før 08.30. Vi er ferdig med frokost ca. kl. 09.00 |
| Et bilde som inneholder Tegnefilm, Animasjon, clip art, leke  Automatisk generert beskrivelse**Lek/aktivitet** | Etter frokost er det lek/aktiviteter. Frilek vil ha sin plass da dette er en arena hvor barn har mulighet for å lære og utforske omgivelsene og relasjoner. Det vil også være dager hvor vi har planlagte pedagogiske aktiviteter med hele gruppa, mindre grupper eller enkelt barn. Personalet tilrettelegger, følger opp og tar del i barnas lek. |
| Lunch cartoon: Med 325 759 Royalty-fri arkivillustrasjoner og -tegninger  tilgjengelige på lisens | Shutterstock**Lunsj** | Tommeliten spiser lunsj i 11- tiden. Veslefrikk og Bukkene Bruse spiser rundt 11:30 Hver fredag spiser vi mat vi får levert av catering, et fullverdig varmt måltid. På turdagen må barna ha med matpakke hjemmefra til lunsj. Resten av uken spiser vi brødmat, grøt, ostesmørbrød eller vi lager noe sammen |
| Et bilde som inneholder klær, gutt, person, tegnefilm  Automatisk generert beskrivelse**Etter lunsj** | **Veslefrikk og Bukkene Bruse:**  Når vi er ferdig med lunsj ca. kl. 12.00 går vi ut og leker. Litt avhengig av dagen/årstiden går vi enten inn til frukt ca. 14.30 eller vi er ute til barnehagens slutt.  **Tommeliten:**  De fleste barna sover, og resten leker inne eller ute avhengig av været/årstid. |
| **Frukt** | Barna har med fruktmåltidet hjemmefra og vi ønsker at det skal legges i kjøleskapet som står i garderoben. Veslefrikk og Bukkene Bruse spiser ca. kl. 14.30-15.00.Tommeliten fra ca. klokken 14:00 |
| Et bilde som inneholder Tegnefilm, tegnefilm, clip art  Automatisk generert beskrivelse**Henting** | Barna må hentes innen kl. 16.45, da personalet skal rekke og rydde opp før deres arbeidstid er over.  Barnehagen stenger kl. 17.00 |

**FORELDRESAMARBEID**

**Informasjon til foreldrene**  
*«Barnehagen skal i samarbeid og forståelse med hjemmet ivareta barnas behov for  
omsorg og lek» (KD. 2017:20).* Vi ønsker et godt samarbeid med dere foreldre, da dette er til det beste for barna deres. Gi oss gjerne tilbakemeldinger, ris og ros, men la de være konstruktive. På denne måten kan vi sørge for at vi kan møte deres individuelle behov og sikre en best mulig hverdag for barna.  
Dere får tilbud om foreldresamtaler, i tillegg er det viktig med den  
daglige kontakten ved levering og henting. Hvis dere skulle ønske samtale  
utenom oppsatt foreldresamtale, er det bare å ta kontakt.  
Behov for å meddele informasjon til foreldrene, kan det bli hengt opp lapper på  
barnets plass eller det kan bli sendt mail eller SMS. Ta gjerne en titt på tavla i  
gangen. Der skriver vi også beskjeder.

Et bilde som inneholder luftballong, Festtilbehør, luftfartøy

Automatisk generert beskrivelse**Levere og hente i barnehagen**  
På morgenen har vi dørene åpne mellom avdelingene og samles gjerne på kjøkkenet, følg barnet inn på avdelingen eller inn på kjøkkenet til en voksen. På den måten sørger vi for at barnet får en trygg start på dagen og eventuelle beskjeder kan overleveres. Dersom det er  
omstendigheter rundt barnet som kan påvirke dagen, er det ønskelig for oss å få  
beskjed. Personalet må også ha oversikt over barnegruppen og trenger derfor å vite hvem som er levert   
Det er ønskelig at barna blir levert innen 09.30, men dersom barnet blir levert etter 09.30 er det fint om vi får beskjed. Dette er fordi vi starter opp med aktiviteter, grupper, tur ol. fra kl. 09.30. Om barnet er sykt eller skal ha fri, gi oss beskjed innen kl. 09.30. Er det andre enn  
foresatte som skal hente barnet skal dette gis beskjed om, dersom det ikke er skrevet  
egen henteavtale for andre enn foresatte.

**Bursdag:**Å feire bursdag i barnehagen skal være gøy!   
Bursdagsbarnet står i sentrum den dagen.   
Vi henger opp ballonger og flagg på plassen.   
Noen dager før har bursdagsbarnet fått tatt del i å   
designe bursdagskronen sin. De er midtpunktet i samlingen,   
der de sitter på en bursdagsstol, hvor vi synger sanger og det  
«sendes opp raketter». Det skal ikke tas med noe mat hjemmefra på bursdager.   
Noen ønsker å invitere barnegruppen hjem på bursdager i barnehagens åpningstid. Det må avtales med personalet på avdelingen et par uker i forveien. De eldre barna inviterer ofte til bursdag utenom barnehagens åpningstid. Om barnehagen skal hjelpe til med å dele ut invitasjoner må en gruppe barn være invitert, f.eks. bjørnejentene. Da kan vi forklare hvem som er invitert og ingen barn blir ekskludert.

**Klær**  
Det er viktig at barna har klær etter årstid, riktige klær kan bidra til at barna får en bedre opplevelse når de leker i utetiden og på tur. Hvis dere er usikre på hva dere trenger av utsyr, så hjelper vi dere gjerne med det. Vi er ute i all slags vær og klær blir ofte både våte og møkkete. Vi ønsker derfor at møkkete dresser og regntøy skal tas med hjem og  
vaskes, og våte klær må hjem for å tørkes. De tørker ikke til dagen etter om det henger tett i barnehagens garderobe.   
Det er veldig viktig at alle klær og sko som er med i barnehagen er merket med barnets  
fornavn. Bruk en penn til å skrive på lappene som er i klærne, eller man kan kjøpe merkelapper. Vi bruker veldig mye tid på å finne ut hvem som eier hva. Dette er tid som vi ellers kan bruke på barna.   
Pass på at barna har nok skiftetøy, det er bedre å ha litt for mye enn litt for lite. Hjelp oss å holde orden på barnas plasser, bruk noen minutter på å rydde, da hjelper dere oss sånn at det blir lettere å finne det barna trenger å ha på seg.  
Pass også på at dresser og gummibukse har hel strikk under bena. Når dette mangler  
sklir buksa opp og barnet blir vått.

Et bilde som inneholder clip art, tegning, illustrasjon, kanin

Automatisk generert beskrivelse**GRUPPER PÅ TVERS**På Bukken Bruse og Veslefrikk har vi grupper på tvers av avdelingene.  Dette er en fin arena for å danne vennskap på tvers av avdelingene. Gruppene er på mandager, med oppstart kl.9.45. Det er ikke grupper i skoleferier og desember.

Et bilde som inneholder clip art, Dyrefigur, leke, Tegnefilm

Automatisk generert beskrivelse**Hareklubben:**   
Det er Madeleine og Carina som har ansvar for denne gruppen.   
Her vil det være fokus på lek og enkle aktiviteter.

**Reveklubben:**   
Det er Jeanette og Cecilie som har ansvar for denne gruppa. De vil ha ulike aktiviteter   
inne og ute. Med fokus på språk, musikk, forming og inkludering   
  
**Bjørneklubb:**   
Det er Tove, Tone og Kristina som har ansvar for denne gruppa.  
Et bilde som inneholder utklipp

Automatisk generert beskrivelseI bjørneklubben jobbes det med skoleforberedende aktiviteter. Gjennom lek og opplegg med tall og bokstaver, vil nysgjerrigheten bli stimulert. Vi bruker høytlesing, rim, regler, tekstskaping, samtale og spill.   
Målet med gruppa er barnas å skape glede og nysgjerrighet rundt skoleaktiviteter, for å forberede barna på skolen.

**SATSNINGSOMRÅDER**

**Inkludering**Også i år har barnehagen bestemt seg for å rette fokuset mot inkludering. Begrepet inkludering handler om det å passe inn i et felleskap. Vi er mange barn og voksne som har forskjellige forutsetninger for å delta i et fellesskap. Vi har ulike interesser og kommer med forskjellige erfaringer. Noen av oss er mer sårbare av mange ulike grunner. Barnehagen skal derfor legge til rette for at alle barn føler seg sett og anerkjent for den de er, og synliggjøre den enkeltes plass og verdi i felleskapet.

«I barnehagen skal alle barn kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap. Barnas selvfølelse skal støttes, samtidig som de skal få hjelp til å mestre balansen mellom å ivareta egne behov og det å ta hensyn til andres behov» (KD, 2017).

Barnehagen er en viktig arena for inkludering. Gjennom leken lærer barna å kommunisere med hverandre på tvers av kulturbarrierene. De lærer å ta hensyn til hverandre, de lærer å dele, vente på tur, samarbeide og inngå kompromisser. Tidlig og god språkstimulering er en viktig del av barnehagens innhold, og personalet har ansvar for å invitere alle barna med i språklige aktiviteter. Gjennom samhandling med andre barn og voksne, lærer og utvikler barnet sin språkkompetanse. En dag i barnehagen består av utallige hverdagssituasjoner der barna kan bruke språket aktivt. I et godt språkstimulerende miljø bruker personalet språket i samspill med barna hele dagen. Personalets innsats er viktig, og de er språkmodeller for barna.

**Inkludering og lek**  
Alle barn skal oppleve tilhørighet og å være inkludert i fellesskapet i barnehagen. Det å høre til er et grunnleggende behov for trivsel og psykisk helse. Personalet i barnehagen har en avgjørende rolle for at barna skal oppleve glede, trivsel og tilhørighet. For små barn kan det være komplisert å ta initiativ til lek, få være med i lek, få venner og å beholde venner. Derfor er det viktig at personalet tilrettelegger for barns lek og læring. Barnehagen skal inspirere til og gi rom for ulike typer lek både ute og inne. Barnehagen skal bidra til at alle barn kan oppleve glede, humor, spenning, nysgjerrighet og engasjement gjennom lek – alene og sammen med andre. Gjennom lek kan gode vennskap oppstå, og den sosiale kompetansen kan utvikles.

Et bilde som inneholder Tegnefilm, tegning, clip art, illustrasjon

Automatisk generert beskrivelse

Sosial kompetanse er et sett av ferdigheter vi trenger for å mestre ulike sosiale miljøer. Den gjenspeiles i barns evne til å ta initiativ og til å opprettholde vennskap. Sosial kompetanse kan deles inn i 5 dimensjoner.

* Empati som rammeplanen vektlegger betydningen av å stimulere for å forebygge diskriminering og mobbing.
* Samarbeid som innebærer å dele, hjelpe andre og følge regler og beskjeder.
* Selvhevdelse som handler om å kunne si nei til noe en ikke vil eller stå for noe og reagere på andres handlinger.
* Selvkontroll som handler om å tilpasse seg fellesskapet og ta hensyn til andre.
* Ansvarlighet som dreier seg om å utføre oppgaver og vise respekt for egne og andres eiendeler og arbeid.

Vi skal legge til rette for gode lekeforhold gjennom å være med på å starte lek og videreutvikle leken blant barna. Det at barna vil få felles opplevelser på tur eller gjennom andre aktiviteter i barnehagehverdagen, kan bidra til at de kan føle samhørighet og å bygge gode relasjoner, noe som også kan være med å motvirke mobbing og øke samholdet i barnegruppen.

**Når lek blir språk og språk blir lek**I barnehageåret 2025/2026 vil vi ha særlig fokus på **språk og språkutvikling**. Vårt mål er å styrke barnas språk gjennom lek, fortelling, litteratur og kreative aktiviteter. Vi ønsker å skape et miljø preget av språkglede, undring og utforsking, hvor alle barn får muligheten til å uttrykke seg og utvikle sine språklige ferdigheter i et trygt og inkluderende fellesskap.

Gjennom hele året vil vi arbeide målrettet for å stimulere barnas språk – både det verbale og non-verbale – og støtte de barna som trenger ekstra hjelp til å sette ord på tanker, følelser og opplevelser. Dette er i tråd med **Rammeplan for barnehagen (2017)**, som slår fast at barnehagen skal fremme kommunikasjon, språk og tekst, og bidra til at alle barn får et rikt og variert språkmiljø.

To sentrale verktøy i vårt arbeid vil være **Polylino** og **Snakkepakken**:

* **Polylino** gir tilgang til et stort utvalg digitale bildebøker på flere språk. Dette styrker både det norske språket og barnas morsmål for de som er flerspråklige. Det gir rom for mangfold, inkludering og felles litterære opplevelser. Gjennom høytlesning, samtale og gjenfortelling utvikler barna ordforråd, forståelse og fortellerkompetanse.
* **Snakkepakken** er et pedagogisk verktøy som gjennom konkrete leker, rim og regler, begrepslæring og fortellinger stimulerer språkutviklingen på en lekende og engasjerende måte. Verktøyet bidrar til strukturert språkarbeid som lett kan tilpasses ulike grupper og enkeltbarn.

De ansatte vil vi være aktive språkmodeller og bruke daglige situasjoner og lek som arenaer for språkutvikling. Vi vil sette ord på handlinger, følelser og opplevelser, stille åpne spørsmål og undre oss sammen med barna. På denne måten ønsker vi å fremme barns språklige selvtillit og nysgjerrighet – og legge et solid grunnlag for videre læring og samhandling.

**FAGOMRÅDENE:**

**Kommunikasjon, språk og tekst**

Språkarbeid i Vangen; Rammeplanen for barnehagens innhold og oppgaver definerer språkarbeid slik: *«Barnehagen skal bidra til at barna får utforske og utvikle sin språkforståelse, språkkompetanse og oppleve et mangfold av kommunikasjonsverktøy» (KD 2017:28).*

 Å kunne gi utrykk for hva man vil, ønsker og føler er et grunnleggende behov hos alle mennesker. Språkutvikling er av stor betydning for hele barnets utvikling. Gjennom språk lærer barnet å forstå seg selv og omverdenen. Språk skaper identitet og er barnets port inn i fellesskapet.

Vi ønsker å tilrettelegge for et rikt og godt språkmiljø, hvor vi ofte har høytlesing til måltid eller i små grupper. De voksene er bevisst på å være gode språkmodeller for barna og bruke hverdagssamtaler aktivt til språkstimulering. Voksene er ofte til stede med barna i lek. Bøker er alltid tilgjengelige for barna på avdelingen.

Vi vil ha samlinger som vil bestå av samtaler om temaer, eventyr med bruk av konkreter for å visualisere det vi formidler. Det vil også være innslag av både rim, regler og sanger.

Rammeplanen for barnehagens innhold og oppgaver definerer høytlesing i barnehagen slik: *«Barn skal få muligheten til å erfare ulike formidlingsmåter av tekster og fortellinger, som kilde til estetiske opplevelser, kunnskap, refleksjon og møter med språk og kultur. Barna skal også tilbys et mangfold av bøker og andre uttrykksformer og de skal inkluderes i språkstimulerende aktiviteter i barnehagen. Barna skal oppleve spenning og glede ved høytlesing, fortelling, sang og samtale» (KD. 2017:48).*

I Vangen barnehage ønsker vi at det leses høyt sammen med barna, høytlesning gir barn opplevelser og glede, samtidig som den har en stor verdi i den språklige samhandlingen som lesingen bærer med seg.  Barnets konsentrasjonsevne blir trent, høytlesing gir et godt utgangspunkt for gode samtaler og det gir inspirasjon til lek, for høytlesing stimulerer barnas fantasi.

Barnehagen har en viktig funksjon ved å legge til rette for aktiviteter som stimulerer og inviterer til språklig samspill, Vi vil tilby språkgrupper der det vil legges vekt på felles lek for å lære begreper og få styrket barnets språkforståelse. En voksen vill bruke spill og lek med konkreter. Koppestell, er et godt eksempel på god språklek, her kan en benevne mange begreper i leken; «kan du gi meg en kopp»? «Tusen takk» etc. Det å få delta i samhandling og det å snakke med andre har en avgjørende betydning for barns læring,   
deres sosiale relasjoner og deres utvikling av   
kunnskap og forståelse for kulturell praksis.   
Barna tilegner seg derfor både språklig   
kompetanse og viktig sosial og kulturell   
kunnskap gjennom språklige interaksjoner.

**Kropp, bevegelse, mat og helse**

Kosthold  
I barnehagen har vi tre faste måltider i løpet av dagen, frokost, lunsj og fruktmåltid.   
Vi bruker god tid under hvert måltid, slik at barna får tid til å nyte maten og spise godt.   
Vi serverer melk til frokost og lunsj, til fruktmåltidet får barnet vannflasken sin.  
Til fruktmåltidet har dere foreldre med egnet matpakke.   
Vi har fokus på et sunt og variert kosthold.   
  
De ansatte deltar aktivt i måltider for å fremme helse og matglede. *«Gjennom medvirkning i mat- og måltidsaktiviteter skal barna motiveres til å spise sunn mat og få grunnleggende forståelse for hvordan sunn mat kan bidra til god helse» (KD. 2017:29).*

Vi i Vangen barnehage er opptatt av at måltidsituasjonene er en fin arena for å skape gode samtaler og undring med barna.

Kropp og bevegelse:  
Rammeplanen sier: *«Barna skal inkluderes i aktiviteter der de kan få være i bevegelse, lek og sosial samhandling og oppleve motivasjon og mestring ut fra egne forutsetninger» (KD. 2017:29).*

I Vangen barnehage er det tilrettelagt for ulike typer lek. Barna får utfordre seg motorisk og oppleve mestring i ulike aktiviteter. Det er både frilek og organiserte aktiviteter både innendørs og utendørs. Barnehagen består av ulendt terreng, flatt terreng og klatrestativ som gjør at barna kan utfordre seg.   
  
Turer  
I Vangen barnehage går Bukkene Bruse og Tommeliten på tur onsdager. Veslefrikk har fast turdag på torsdager. I starten av året har Tommeliten fokus på tilvenninger, men vil etter hvert gå korte turer i nærområdet, både med og uten vogn.

Barna skal føle mestring gjennom egen kropp og vi ønsker at turene skal bidra til en felles tilhørighet, der man knytter vennskap og felles opplevelser. På turdagene skal barna ha med seg matpakke. Det skal være mat som er egnet for tur da vi ikke har mulighet til å varme opp/tilberede og barna sitter gjerne utendørs og spiser.

Sekken skal inneholde: matpakke, drikkeflaske med vann og sitteunderlag. Anbefaler en god sekk med skulderstropper som er behagelig for barna på tur. Det er ikke noe hyggelig for barna og gå på tur med en sekk som sitter dårlig og sklir ned hele tiden.   
  
Barna skal ha gode klær som er behagelige å gå i, og klær som passer årstiden.   
  
Vi ønsker at barna skal oppleve tur som noe positivt. Vi vil skape gode opplevelser, og vi vil undre oss sammen med barna. Vi erfarer at leken i skogen, med pinner, greiner, stein og blader blir en positiv lek med lite konflikter. Vi bruker nærmiljøet aktivt. Turer rundt Langvannet, rådhusparken, skogen, lekeplasser og Lørenskog hus. Vi drar også på heldagsturer til Losby, Liastua, Skullerud stua osv. hvor nye stier, fjelltopper, maurtuer mm. utforskes.

**Kunst, kultur og kreativitet**Opplevelser med kunst, kultur og kreativitet, kan legge grunnlag for tilhørighet, deltakelse og skapende arbeid.

Gjennom arbeid med kunst, kultur og kreativitet skal barnehagen bidra til at barna:

* Tar i bruk fantasi, kreativ tenking og skaperglede
* Utvikler sin evne til å bearbeide og kommunisere sine inntrykk og gi variert uttrykk gjennom skapende virksomhet.

Vi skal sørge for at barna har tilgang til bøker, bilder, utkledningstøy, musikkinstrumenter og rikelig variert materiale for skapende virksomhet.

Vi skal motivere barna til å utrykke seg og gi dem mulighet til å finne sine uttrykksformer. Gjennom bl.a. rollelek, dramalek, teater og kunstutstilling. Aktiviteter knyttet til sang, dans, musikk og bevegelser.

Vi skal også sørge for ulike aktiviteter knyttet til forming, maling, modellering, klippe, lime, perler og naturmaterialer.

**Natur, miljø og teknologi**Opplevelser og erfaringer i naturen kan fremme forståelse for naturens egenart og barnas vilje til å verne om naturressursene, bevare biologisk mangfold og bidra til bærekraftig utvikling.

Barnehagen skal bidra til at barna blir glade i naturen og får erfaringer fra naturen som fremmer evnen til å orientere seg og oppholde seg i naturen til ulike årstider. Barnehagen skal legge til rette for at barna kan få et mangfold av naturopplevelser og få oppleve naturen som arena for lek og læring.

* Vi vil gi barna opplevelser knyttet til de ulike årstidene.
* Ta vare på naturen, ikke kaste søppel, rydde opp etter oss.
* Kjennskap til de vanligste plantene og insektene
* Kunnskap om spor og ekskrementer
* Bli glad i naturen gjennom lek i skogen
* Bli kjent med teknologiske midler som i Pad.
* Bli kjent med naturen og dyrene.
* Undre oss over naturens mangfold.
* Være ute i all slags vær.

**Nærmiljø og samfunn**  
Barns medvirkning i barnehagens hverdagsliv legger grunnlaget for videre innsikt i og erfaring med deltakelse i et demokratisk samfunn. Gjennom utforsking, opplevelser og erfaringer skal barnehagen bidra til å gjøre barna kjent med eget nærmiljø, samfunnet og verden.

Barnehagen skal bidra til kunnskap om og erfaring med lokale tradisjoner, samfunnsinstitusjoner og yrker slik at barna kan oppleve tilhørighet til nærmiljøet. Kulturelt mangfold, ulike levevis og ulike familieformer er en del av fagområdet. Gjennom lek og varierte aktiviteter skal barna få erfaring med å lytte, forhandle og diskuterte og få begynnende kjennskap til menneskerettighetene.

* Vi vil at barna skal få oppleve at de er en del av en større gruppe og føle gruppetilhørighet.
* Vi vil gjøre barna trygge på de voksne i barnehagen.
* Barna skal bli kjent på turområder og føle tilhørighet til stedet.
* Bruke nærmiljøets ressurser til gode opplevelser og læringsmuligheter, tilpasset barnas forutsetninger og interesser.
* Lære om trafikk og trafikkregler
* Utvikle gode vennskap
* Lære å inkludere andre i leken
* Kjennskap til ulike nasjonale minoriteter.
* Kjenne til noen av samfunnets tilbud som kollektivtransport, bibliotek og butikker.

**Antall, rom og form**Rammeplanen for barnehagens innhold og oppgaver definerer fagområdet slik; «Barnehagen skal synliggjøre sammenhenger og legge til rette for at barna kan utforske og oppdage matematikk i dagliglivet, i teknologi, natur, kunst og selv være kreativ og skapende» (KD2017:32)

Barn er tidlig opptatt av tall og telling, de utforsker rom og form, de argumenterer og er på jakt etter sammenhenger.

I Vangen barnehage vil vi aktivt stimulere barnas undring, nysgjerrighet og motivere til problemløsning. Vi skal oppdage og undre oss over matematiske sammenheng. Leke og eksperimentere med tall, mengder og telling og få erfaring med ulike måter å utrykke seg på. Vi vil undersøke og gjenkjenne egenskaper med former, og sortere dem på forskjellige måter.

Gjennom bøker, spill, natur materialer, leker og utstyr vil vi inspirere barna til matematisk tekning. Det vil bli sortering, plassering, visualisering, former, mønster, og mye mer.

Det handler om å stille spørsmål, slik at en må resonnere, argumentere og søke løsninger. Vi vil bruke matematiske begreper reflektert og aktivt i hverdagen, og støtte barnas evne og utholdenhet i problemløsninger. Vi vil også skape erfaring ved å bruke kroppen og sansene for å utvikle romforståelse og oppleve matematikkglede.

**Etikk, religion og filosofi***«Barnehagen skal skape interesse for samfunnets mangfold, og forståelse for andre menneskers livsverden og levesett. Gjennom å samtale om og undre seg over eksistensielle, etiske og filosofiske spørsmål skal barn få anledning til å selv å formulere spørsmål, lytte til andre, reflektere og finne svar» (KD. 2017:33).*Etikk, religion og filosofi er med på å forme måter og oppfatte verden og mennesker på. Barnehagen skal reflektere og respektere det mangfoldet som er representert i barnegruppen, samtidig som den skal ta med seg verdier og tradisjoner i den kristne kulturarven. Gjennom arbeid med etikk, religion og filosofi, er det viktig at vi ansatte er gode forbilder med gode verdier og holdninger. Vi ansatte skal sørge for at det er rom for undring, tenkning, samtaler og fortellinger. Barnehagen skal bidra til at barna viser interesse, og respekt for hverandres bakgrunn, uansett kulturell eller religiøs tilhørighet.

**TILVENNING AV NYE BARN**Tilvenningsprosessen i barnehagen er viktig og vi er opptatt av at den skal oppleves positiv og trygg for både barn, foreldre og personal. I Lørenskog har vi laget en modell for tilvenning som heter Lørenskog modellen, her kan du lese mer om den: <https://www.lorenskog.kommune.no/_f/p71/i44664cf3-ce5c-4dc1-9b77-77919ea669af/informasjon-om-lorenskog-modellen-mai-2020.pdf>

**Fra liten til stor avdeling**   
I Rammeplanen for barnehager står det at:

«Overganger skjer også innad i barnehagen. Personalet skal sørge for at barn og foreldre får tid og rom til å bli kjent med barna og personalet når de bytter barnegruppe» (KD, 2017).

På våren starter vi prosessen med å gjøre Ekornbarna kjent og trygge på stor avdeling. Barna vil bli fordelt av ansatte på Tommeliten på Veslefrikk og Bukkene Bruse. Hensynet til barnas beste og vennskap vil være sentralt når det velges hvilken avdeling det skal gå på. Hvilken avdeling ekornbarna skal bytte til vil være tema på foreldresamtalene til våren Vi vil lytte til foreldrenes ønsker, men må ta hensyn til hele barnegruppene og kan derfor ikke etterkomme alle ønsker.   
I starten vil vi få besøk av de ansatte som jobber på Bukkene bruse og Veslefrikk, før vi vil besøke avdelingene for å leke og spise måltider. Vi bruker god tid på at barna skal bli kjent, en ansatt fra Tommeliten vil alltid være med på besøkene slik at barna alltid har en ansatt de kjenner godt som de kan henvende seg til. Mer info om dager og prosessen vil blir skrevet på ukeplanen til våren.

**Overgang barnehage, SFO og skole**Lørenskog kommune har utarbeidet en rutine for overgang barnehage, skole og SFO som vi følger. På den måten får barna i Vangen de samme erfaringene som barn i kommunale barnehager i overgang mellom barnehage, skolen og SFO. Rutinen finner du her: <https://www.lorenskog.kommune.no/_f/p71/id60b23d9-7b4c-4b33-a2cf-f2eb54adef33/overgang-barnehage-sfo-skole-revidert-juni-2019.pdf>

**VIKTIGE DATOER**

* Foreldremøte: 16. september
* Skolens høstferie: Uke 40
* Lysfest: 11. desember
* Nissefest: 17. desember
* Juleferie: tirsdag 24. desember -1. januar (planleggingsdager 2. januar)
* Samedag/skidag: 6. februar
* Et bilde som inneholder clip art, illustrasjon, tegnefilm, kunst

  Automatisk generert beskrivelseKarneval: 13. februar
* Skolens vinterferie: Uke 8
* ID: 18. mars
* Gul frokost: 27. mars
* Fotografering: 21. mai
* Kulturuke: Uke 19
* Sommertur: 11. juni
* Leirskole bjørner:

**PLANLEGGINGSDAGER**

* 15. august
* 8. september
* 2. januar
* 15. mai
* 17. juni

**KONTAKTINFORMASJON**

Kontoret:   
Telefon 95559020 epost [styrer@vangenbarnehage.no](mailto:styrer@vangenbarnehage.no)

Tommeliten:   
Telefon 95559021 epost [tl@vangenbarnehage.no](mailto:tl@vangenbarnehage.no)

Bukkene Bruse:   
Telefon 95559022 epost [bb@vangenbarnehage.no](mailto:bb@vangenbarnehage.no)

Veslefrikk:  
Telefon 95559023 epost [vf@vangenbarnehage.no](mailto:vf@vangenbarnehage.no)